Adatkezelési tájékoztató

# 1. Az adatkezelő

Az érintettek személyes adatait a **Safie.me Korlátolt Felelősségű Társaság** (székhely: 1091 Budapest, Üllői út 55; cégjegyzékszám 01-09-309962; e-mail: info@safie.me; telefonszám:

06309423101; a továbbiakban: „**Safie.me Kft.**”) kezeli.

A **Safie.me Kft.** a biztosítási tevékenységről szóló 2014. évi LXXXVIII. törvény (a továbbiakban:

„**Bit.**”) alapján működő biztosításközvetítő társaság.

A Safie.me Kft. egyben adatfeldolgozónak is minősül a Biztosító által kezelt személyes adatok tekintetében.

# 2. A Tájékoztató hatálya, az érintett

Jelen Adatkezelési tájékoztató (továbbiakban: „**Tájékoztató**”) hatálya a **Safie.me Kft.** adatkezelésére terjed ki.

Ellenkező kikötés hiányában a Tájékoztató hatálya nem terjed ki harmadik személyek adatkezeléseire, így különösen azon biztosítók adatkezeléseire, amelyek biztosítását a **Safie.me Kft.** közvetíti.

A Tájékoztató hatálya nem terjed ki azon személyek (szervezetek, cégek) adatkezeléseire, amelyek tájékoztatásából, hírleveléből, reklámleveléből az érintett a **Safie.me Kft.** szolgáltatásáról értesült.

A Tájékoztató hatálya csak a személyes adatok kezelésére terjed ki, így az nem terjed ki a nem természetes személy jogalanyok adatainak kezelésére.

A jelen Tájékoztató hatálya alá tartozó adatkezelések esetében érintett az a személy, aki a **Safie.me Kft.**-vel jogviszony létesítését kezdeményezi, ebből a célból a **Safie.me Kft.-vel** kapcsolatba lép, vele szerződés köt. Amennyiben más számára történik a biztosítás kötése, érintett az a személy, aki a biztosításban szerződő fél, biztosított.

Jelen Tájékoztató hatálya nem terjed ki azon adatokra, amelyek nem természetes személyekre vonatkoznak (pl. cégadatok), vagy amelyek nem hozhatók kapcsolatba természetes személyekkel (pl. statisztikai adatok, azon adatok, amelyek anonimizáltak).

# 3. Irányadó jogszabályok

A **Safie.me Kft.** tevékenységét a tevékenységét az Európai Unió és Magyarország jogszabályai hatálya alatt végzi. Az adatkezelésre elsősorban az Európai Unió általános adatvédelmi rendelete vonatkozik (Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről; továbbiakban: „**GDPR**”). További irányadó jogszabályok:

* 2014. évi LXXXVIII. törvény a biztosítási tevékenységről (Bit.): Biztosításközvetítői tevékenységre (harmadik könyv), biztosítási titokra (X. Fejezet) vonatkozó rendelkezései;
* a számvitelről szóló 2000. évi C. törvény 169. § (a bizonylatok megőrzését illetően),
* a távértékesítés keretében kötött pénzügyi ágazati szolgáltatási szerződésekről szóló 2005. évi XXV. törvény (a biztosítás felmondását illetően).

A vonatkozó jogszabályok elérhetők a<http://net.jogtar.hu/>címen.

# 4. Az adatkezelés célja

**A Safie.me Kft.** tevékenységének ellátása (biztosításközvetítés) érdekében kezel személyes adatokat. A jelen Tájékoztató hatálya alá tartozó adatkezelések az alábbi célokat szolgálhatják:

* Szerződéses kötelezettségek teljesítése;
* Az érintett személyének azonosítása, az érintettel való kapcsolatfelvétel és kapcsolattartás;
* Az érintett igényeinek feltárása, kockázatok értékelése;
* Az érintett biztosítás szempontjából releváns körülményeinek feltárásra, az érintett számára ajánlható biztosítások körének megállapítása;
* A jogviszonyból származó jogok gyakorlása, kötelezettségek teljesítése;
* Jogszabályban elrendelt kötelezettségek teljesítése;
* Panaszok kezelése;
* Az érintett külön hozzájárulása esetén reklámozás, kutatás;
* Jogszabályban előírt kötelezettségek teljesítése; ● Képfelvételek esetén személy- és vagyonbiztonság.

# 5. Az adatkezelés jogalapja

Figyelemmel arra, hogy **Safie.me Kft.** több célból is kezel személyes adatot, az adatkezelés jogalapja is többféle lehet.

# Az érintett hozzájárulása (GDPR 6. cikk (1) bek. a) pont)

Az adatkezelés jogalapja egyes esetekben az érintett hozzájárulása. Az érintett a hozzájárulását azzal adja meg, hogy a **Safie.me Kft.-vel** kapcsolatba lép, és kezdeményezi a jogviszony létrehozását, elindítja a szolgáltatás igénylésére irányuló folyamatot. A hozzájárulás minden esetben önkéntes, azonban a hozzájárulás elmaradása eredményezheti azt, hogy az érintett és a **Safie.me Kft.** között a jogviszony nem jön létre. A **Safie.me Kft.** az érintettet minden esetben tájékoztatja az adatkezelésről.

**A Safie.me Kft.** **és az érintett között létrejött szerződés (GDPR 6. cikk (1) bek. b) pont)** Amennyiben az érintett az a **Safie.me Kft.-vel** szerződést köt, a szerződésben és a kapcsolódó nyomtatványokon megadja azon adatait, amelyek szükségesek a szerződés teljesítéséhez. A jelen pont szerinti esetben az adatkezelés a szerződés teljesítése és az érintett által kezdeményezett lépések megtétele érdekében történik, a GDPR hivatkozott pontja alapján. Amennyiben az adat kezelése jogszabály alapján kötelező, vagy az adat hiányában a szerződés nem teljesíthető, az adat megadásának hiányában a szerződés nem jön létre.

# Jogszabályban foglalt kötelezettség teljesítése (GDPR 6. cikk (1) bek. c) pont)

Az adatkezelés jogalapja bizonyos esetekben jogszabály rendelkezése. A főbb, adatkezelést is előíró jogszabályok a 3. pontban meghatározott jogszabályok.

# 6. Az adatok felvétele, az adatkezelés folyamata

A **Safie.me Kft.** az adatokat elsősorban az érintettől veszi fel. Az adatfelvétel elsősorban az

Applikáción keresztül történik: Amennyiben az érintett az Applikáción keresztül lép kapcsolatba a

**Safie.me Kft.-vel**, adatait az Applikáción keresztül, az erre szolgáló felületen adja meg. Ebben az esetben az érintett elfogadja jelen Tájékoztatót, és hozzájárulást ad a jelen Tájékoztató szerinti adatkezeléshez. Az adatkezeléshez való hozzájárulásról az érintettnek nyilatkoznia kell.

Más forrásból a **Safie.me Kft.** adatot kizárólag az érintett hozzájárulásával és tudtával vesz fel, vagy abban az esetben, ha ahhoz az érintett hozzájárul.

A **Safie.me Kft.** adatkezelése a biztosításközvetítési tevékenységhez kapcsolódik. Így az adatkezelés folyamata, ezzel együtt a kezelt adatok köre az alábbiak szerint alakul. Az érintett a **Safie.me Kft.-vel** az Applikáción keresztül veheti fel a kapcsolatot, itt a kiválasztott biztosítási terméktípusnak megfelelő adatokat kell megadnia. Az érintett megadja minden biztosított adatait, a kiválasztott biztosítás szempontjából releváns adatokat, egyúttal elfogadja az adatkezelési tájékoztatót, és hozzájárul adatainak a tájékoztatóban meghatározottak szerint történő kezeléséhez.

# 7. Az adatok köre

1. **Érintett azonosításához és kapcsolattartáshoz szükséges adatok.** A kezelt adatok: családi és utónév, születési idő, lakcím, telefonszám, e-mail cím. Ezen adatok kezelésének célja az érintett egyértelmű azonosítása. Az adatkezelés célja a szerződés teljesítése, az érintett azonosítása és kapcsolattartás. Az adatkezelés jogalapja az érintett és a **Safie.me Kft.** között létrejött szerződés, valamint jogszabály rendelkezése (Bit. 4. § (1) bek. 5. pont). Szerződéskötéshez az adatok megadása kötelező.
2. **Kapcsolattartáshoz szükséges adatok:** Ezen adatok kezelésének célja a szerződés teljesítése, az érintettel történő kapcsolattartás. Kezelt adatok: az érintett telefonszáma és elektronikus levelezési címe. A **Safie.me Kft.** az érintettel elsősorban telefonon, e-mailen, vagy az Applikáción keresztül tartja a kapcsolatot, így ezen adatok kezelése a szerződés teljesítése, a szerződéssel összefüggő kapcsolattartás érdekében szükséges. Az adatok megadása önkéntes, azonban ha az érintett nem adja meg a kapcsolattartáshoz elengedhetetlen adatait, a szerződés a **Safie.me Kft.** és az érintett között nem jön létre.
3. **A megkötni kívánt biztosításra vonatkozó adatok.** A **Safie.me Kft.** kezeli az érintett által megkötni kívánt biztosítás típusára (pl. utas-, vagy gépjárműbiztosítás) vonatkozó adatokat, a biztosított tárgyra, és a biztosítási feltételekre, díjfizetésre vonatkozó adatokat. Az adatkör a **Safie.me Kft.** által közvetített biztosításokat nyújtó biztosítóktól függ. Az adatok megadása önkéntes, ugyanakkor bizonyos adatok megadásának elmulasztása azt eredményezheti, hogy egyes biztosítások, vagy egyes kedvezmények nem lesznek elérhetőek az érintett számára. Az adatkezelés jogalapja az érintett és a **Safie.me Kft.** között létrejött szerződés, valamint jogszabály rendelkezése (Bit. szerződéskötésre vonatkozó rendelkezései). Szerződéskötéshez az adatok megadása kötelező, figyelemmel arra, hogy enélkül a **Safie.me Kft.** nem tud biztosítást közvetíteni.
4. **A Safie.me Kft.-vel történő kapcsolatfelvétel során keletkezett adatok:** Amennyiben az érintett a **Safie.me Kft.-vel** kapcsolatba lép, és az ügyfélszolgálattal adatot közöl (pl. panasz), az adatokat a **Safie.me Kft.** kezeli. Az adatkezelés célja a szerződés teljesítése, az érintett panaszának, kérelmeinek kivizsgálása, nyilvántartása. Az adatkezelés jogalapja az érintett hozzájárulása, amelyet vagy nyilatkozattal ad meg, vagy az érintett és a **Safie.me Kft.** között létrejött szerződés. Figyelemmel arra, hogy az adatkezelés a

kapcsolattartástól nem választható el, és az adatok kezelése a kapcsolatfelvétel velejárója, az kötelező, de a **Safie.me Kft.** törli azon adatokat, amelyek kezelése szükségtelen, és amelyek kezelésére jogalap nincs.

1. **Az Applikációba való belépés során megadott közösségi média (Google, Facebook) azonosító adatok.** A kezelt adatok: felhasználói név és jelszó.
2. **Az érintett mobiltelefonjának helymeghatározással kapcsolatos (GPS) adatai.**

# 8. Profilalkotás

Profilalkotásnak minősül a GDPR alapján személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez,

megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előrejelzésére használják.

A **Safie.me Kft.** az alábbi esetekben alkalmazza a profilalkotást.

## 8.1. Biztosításközvetítés

A **Safie.me Kft.** a biztosításközvetítés során profilalkotást végez. Ennek során kizárólag az érintett által a **Safie.me Kft.** rendelkezésére bocsátott adatok felhasználására kerül sor. Az adatokat az érintett (az Applikáción keresztül) rögzíti a **Safie.me Kft.** rendszerében. Ezt követően előre programozott számítástechnikai program emberi beavatkozás nélkül értékeli a megadott adatokat, és azok alapján határozza meg azon biztosításokat, amelyek megkötésére az érintett szándéka irányulhat. Vagyis a profilalkotás során a számítástechnikai választja ki azt, hogy mely biztosítások felelnek meg az érintett igényeinek, lehetőségeinek, körülményeinek.

A profilalkotás során kizárólag arra vonatkozóan születik döntés, hogy az érintett szándékának mely biztosítások felelnek meg. A profilalkotás során a **Safie.me Kft.** nem használ fel más forrásból származó adatokat.

A profilalkotás a biztosításközvetítési szolgáltatás nyújtása érdekében szükséges. A profilalkotás következménye kizárólag az, hogy az érintettnek a **Safie.me Kft.** olyan biztosítást közvetít, amely megfelel az érintettnek, a megadott adatok alapján.

Az érintettnek jogában áll a profilalkotásról tájékoztatást kérni. Az érintett kérheti, hogy a **Safie.me Kft.** a profilalkotást vizsgálja felül, és egyedileg, emberi beavatkozás útján hozzon döntést. Az érintett jogosult arra, hogy álláspontját kifejtse.

## 8.2. Reklámozás, marketing

Amennyiben az érintett ahhoz hozzájárul, a **Safie.me Kft.** jogosult az érintett részére reklámot küldeni (lásd alább, 10. pont). A reklámokban a **Safie.me Kft.** bemutat az érintett számára valamilyen akciót, ajánlatot. Az, hogy a reklámban milyen akció, ajánlat kerül bemutatásra, profilalkotás eredménye. Ennek során a reklámok összeállítását végző számítástechnikai program zártan, emberi beavatkozás nélkül értékeli azon adatokat, amelyek az érintettről a **Safie.me Kft.** rendelkezésére állnak. Ezen adatok alapján állapítja meg a program azt, hogy az érintettet valószínűleg milyen ajánlat, akció érdekelheti, és ezt foglalja bele a kiküldésre kerülő reklámba.

A profilalkotás során kizárólag arra vonatkozóan születik döntés, hogy az érintett számára milyen tartalmú reklám kerüljön kiküldésre. A profilalkotás során a **Safie.me Kft.** nem használ fel más forrásból származó adatokat.

A profilalkotás jogalapja az érintett hozzájárulása, amelyet akkor ad meg, amikor hozzájárul a reklámozási célú adatkezeléshez.

A profilalkotás kizárólag azt befolyásolja, hogy az érintettnek küldött reklámban milyen ajánlat, akció kerül feltüntetésre.

Az érintettnek jogában áll a profilalkotásról tájékoztatást kérni. Az érintett jogosult arra, hogy álláspontját kifejtse. Az érintett a profilalkotást megtilthatja.

**9. A biztosításokhoz kapcsolódó adatok meghatározása és kezelése** **Az adatkezelés leírása:**

A **Safie.me Kft.** törekszik arra, hogy minden esetben kizárólag olyan adatokat kérjen az érintettektől, amelyek szükségesek a biztosítás kiválasztásához és megkötéséhez, ennek érdekében az adatkört folyamatosan aktualizálja, a biztosítók tájékoztatása alapján.

A kért adatok hiányában előfordulhat, hogy bizonyos kedvezményeket, biztosításokat az érintett nem tud igénybe venni.

**A kezelt adatok köre:** A fenti 7. a-f. pontokban kezelt adatok. **Az adatkezelés célja:**

* Az érintett személyének azonosítása, az érintettel való kapcsolatfelvétel és kapcsolattartás;
* Az érintett igényeinek feltárása, kockázatok értékelése;
* Az érintett biztosítás szempontjából releváns körülményeinek feltárásra, az érintett számára ajánlható biztosítások körének megállapítása;
* A jogviszonyból származó jogok gyakorlása, kötelezettségek teljesítése; ● Jogszabályban elrendelt kötelezettségek teljesítése.

**Az adatkezelés jogalapja:** Az adatkezelés jogalapja az érintett hozzájárulása, a szerződés teljesítése, illetve a szerződés megkötéséhez szükséges lépések megtétele, valamint jogszabály rendelkezése (Bit.).

**Az adatkezelés időtartama:** Amennyiben az érintett és a **Safie.me Kft.** között szerződés jön létre, az adatokat a **Safie.me Kft.** a szerződés megszűnésétől számított nyolc év elteltével törli. A szerződéshez nem kapcsolódó adatokat a **Safie.me Kft.** törli, ha az adatkezelés célja megszűnt, vagy az érintett azt kéri. Figyelemmel arra, hogy az érintett a **Safie.me Kft.** szolgáltatásait egymás után, egymástól függetlenül több alkalommal is igénybe veheti, és ennek során az érintett számára a szolgáltatások igénybe vételét megkönnyíti, ha a korábban megadott adatok rendelkezésre állnak, a **Safie.me Kft.** nem törli azon adatokat, amelyek nem a ténylegesen kiválasztott biztosításhoz kötődnek, hanem későbbi biztosításközvetítés során is lényegesek lehetnek. Ebben az esetben is törli a **Safie.me Kft.** az adatokat, ha azok megadásától öt év eltelt, és az adatok felhasználására nem kerül sor, vagy ha az adatok törlését az érintett kéri.

# 10. Reklámozási célú adatkezelés

**Az adatkezelés leírása:** Amennyiben az érintett ahhoz hozzájárul, a **Safie.me Kft.** jogosult arra, hogy az érintett megadott elérhetőségeit (e-mail címét, címét, telefonszámát) felhasználja reklámozási célra. Ennek során a **Safie.me Kft.** jogosult arra, hogy az érintettnek a közvetlen megkeresés módszerével reklámot küldjön. Az érintett a hozzájárulását bármikor visszavonhatja.

A reklámozás során profilalkotás történik, a fenti 8.2. pontban meghatározottak szerint. **Kezelt adatok köre:** A fenti 7. pont a., c. alpontjában kezelt adatok közül a személyazonosító adatok, elérhetőségek. **Az adatkezelés célja:**

 ● Az érintett külön hozzájárulása esetén reklámozás, kutatás.

**Az adatkezelés jogalapja:** Az adatkezelés jogalapja az érintett hozzájárulása.

**Az adatkezelés időtartama:** Az adatokat a **Safie.me Kft.** törli, ha az érintett azt kéri, vagy tiltakozik az adatok kezelése ellen.

# 11. Adatkezelés a jogviszony megszűnése esetén

**Az adatkezelés leírása:** Amennyiben a **Safie.me Kft.** és az érintett között a szerződésen alapuló jogviszony megszűnik, a **Safie.me Kft.** továbbra is kezeli az érintett és a **Safie.me Kft.** közötti jogviszony során keletkezett adatokat.

**Kezelt adatok köre:** A fenti 7. pont szerinti adatok közül az érintett és a **Safie.me Kft.** közötti szerződéshez kapcsolódó adatok.

**Az adatkezelés célja:**

 ● A jogviszonyból származó jogok gyakorlása, kötelezettségek teljesítése.

**Az adatkezelés jogalapja:** Az érintett hozzájárulása, a szerződés teljesítése.

**Az adatkezelés időtartama:** Az adatkezelés időtartama a szerződés megszűnésétől számított nyolc év. Az adatokat a **Safie.me Kft.** ezen belül törli, ha az érintett azt kéri, és az adatkezelésnek más jogalapja nincs.

# 12. Biztosításkötés más személy részére

Amennyiben az ügyfél más személy részére köt biztosítást, minden esetben köteles meggyőződni arról, hogy az adott biztosítás feltételei ezt lehetővé teszik-e. Más számára biztosítást kötni kizárólag abban az esetben jogszerű, ha az érintett személy az adatok kezeléséhez hozzájárult. Az adatokat megadó személy minden esetben köteles beszerezni az érintett meghatalmazását és az adatok kezeléséhez adott hozzájárulását. Ennek elmaradása esetén az adatkezelés jogellenes, amelyért az adatot megadó felelősséggel tartozik.

# 13. Adattovábbítás

1. **Az adattovábbítás általános szabályai:** a **Safie.me Kft.** személyes adatot csak akkor továbbít harmadik személy részére, ha ahhoz az érintett egyértelműen – a továbbított adatkör és az adattovábbítás címzettje ismeretében – hozzájárult, vagy az adattovábbításra törvény felhatalmazást ad.
2. **A biztosítási titokra vonatkozó szabályok:** A Bit.4. § (1) bek. 12. pontja alapján biztosítási titok minden olyan – minősített adatot nem tartalmazó –, a **Safie.me Kft.** rendelkezésére álló adat, amely az ügyfél személyi körülményeire, vagyoni helyzetére, illetve gazdálkodására vagy a biztosítóval, illetve a viszontbiztosítóval kötött szerződéseire vonatkozik. Biztosítási titok csak akkor adható ki harmadik személynek, ha a) a **Safie.me Kft.** ügyfele vagy annak képviselője a kiszolgáltatható biztosítási titokkört pontosan megjelölve, erre vonatkozóan írásban felmentést ad, b) a Bit. alapján a titoktartási kötelezettség nem áll fenn.

c) a **Safie.me Kft.** által megbízott tanúsító szervezet és alvállalkozója ezt a tanúsítási eljárás lefolytatása keretében ismeri meg

1. **Adattovábbítás biztosító felé:** Amennyiben az érintett biztosítás megkötését kezdeményezi, a **Safie.me Kft.** továbbítja az azonosító adatokat és a kiválasztott biztosítással kapcsolatos adatokat annak a biztosítónak, amely a kiválasztott biztosítást nyújtja.

# 14. Adatfeldolgozás

A **Safie.me Kft.** tevékenysége ellátásához jogosult adatfeldolgozót igénybe venni. Az adatfeldolgozók önálló döntést nem hoznak, kizárólag a a **Safie.me Kft.-vel** kötött szerződés, és a kapott utasítások szerint jogosultak eljárni, a **Safie.me Kft.** nevében. A **Safie.me Kft.** ellenőrzi az adatfeldolgozók munkáját. Az adatfeldolgozók további adatfeldolgozó igénybe vételére csak a **Safie.me Kft.** hozzájárulásával jogosultak. Amennyiben a **Safie.me Kft.** adatfeldolgozót vesz igénybe, ezek listáját közzéteszi.

# 15. Adatbiztonság

A **Safie.me Kft.** gondoskodik az adatok biztonságáról, megteszi azokat a technikai és szervezési intézkedéseket és kialakítja azokat az eljárási szabályokat, amelyek az adatbiztonság követelményének érvényesülését biztosítják. A **Safie.me Kft.** az általa kezelt adatokat az irányadó jogszabályoknak megfelelően tartja nyilván, biztosítva, hogy az adatokat csak azok a munkavállalók, és egyéb, a **Safie.me Kft.** érdekkörében eljáró személyek ismerhessék meg, akiknek erre munkakörük, feladatuk ellátása érdekében szükségük van. A **Safie.me Kft.** érdekkörében eljáró valamennyi személy kizárólag azon adatok megismerésére jogosult, amely kezelése szükséges a megnevezett személy munkakörének ellátáshoz. A megnevezett személyek az adatokat kötelesek bizalmasan kezelni.

A **Safie.me Kft.** az adatok biztonságát szolgáló intézkedések meghatározásakor és alkalmazásakor tekintettel van a technika mindenkori fejlettségére. A **Safie.me Kft.** több lehetséges adatkezelési megoldás közül azt választja, amely a személyes adatok magasabb szintű védelmét biztosítja, kivéve, ha az aránytalan nehézséget jelentene.

# Informatikai nyilvántartások védelme

A **Safie.me Kft.** az informatikai védelemmel kapcsolatos feladatai körében gondoskodik különösen:

* A jogosulatlan hozzáférés elleni védelmet biztosító intézkedésekről, ezen belül a szoftver és hardver eszközök védelméről, illetve a fizikai védelemről (hozzáférés védelem, hálózati védelem);
* Az adatállományok helyreállításának lehetőségét biztosító intézkedésekről, ezen belül a rendszeres biztonsági mentésről és a másolatok elkülönített, biztonságos kezeléséről (tükrözés, biztonsági mentés);
* Az adatállományok vírusok elleni védelméről (vírusvédelem);
* Az adatállományok, illetve az azokat hordozó eszközök fizikai védelméről, ezen belül a tűzkár, vízkár, villámcsapás, egyéb elemi kár elleni védelemről, illetve az ilyen események következtében bekövetkező károsodások helyreállíthatóságáról (archiválás, tűzvédelem).

# Papíralapú nyilvántartások védelme

A **Safie.me Kft.** a papíralapú nyilvántartások védelme érdekében megteszi a szükséges intézkedéseket különösen a fizikai biztonság, illetve tűzvédelem tekintetében.

A munkavállalók, és egyéb, a **Safie.me Kft.** érdekében eljáró személyek az általuk használt, vagy birtokukban lévő, személyes adatokat is tartalmazó adathordozókat, függetlenül az adatok rögzítésének módjától, kötelesek biztonságosan őrizni, és védeni a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

# 16. Az adatkezelés időtartama

A **Safie.me Kft.** a törlésre vonatkozó szabályok kialakításával és betartásával biztosítja, hogy a személyes adatok kezelésének időtartama ne haladja meg a szükséges és jogszerű mértéket. Az adatok törlésére az alábbi esetekben kerül sor:

1. **A személyes adatokra már nincs szükség abból a célból, amelyből azokat gyűjtötték vagy más módon kezelték.** Amennyiben az adatkezelés célja megszűnt, és az adat kezelését jogszabály nem teszi kötelezővé, az adatot a **Safie.me Kft.** törli.
2. **Az érintett a hozzájárulását visszavonja.** Amennyiben az érintett a hozzájárulását visszavonja, vagy az adatok törlését érintett kéri, a **Safie.me Kft.** minden esetben megvizsgálja, hogy jogszabály alapján kötelező-e az adatkezelés. Ha igen, a törlési kérelmet a **Safie.me Kft.** megtagadja. Ha az adat kezelése nem kötelező, de arra a

**Safie.me Kft.-**nek van jogalapja, és az adatkezelés szükséges jogi igények

előterjesztéséhez, érvényesítéséhez, illetve védelméhez, a **Safie.me Kft.** megvizsgálja, hogy az adat törölhető-e. Amennyiben az adat kezelését jogszabály nem írja elő, az adat kezelésére a hozzájáruláson kívül a **Safie.me Kft.-nek** nincs jogalapja, vagy a jogalap ellenére nem indokolt az adat kezelése, az érintett kérelmére a **Safie.me Kft.** törli az adatokat. Amennyiben a törlési kérelmet a **Safie.me Kft.** megtagadja, erről az érintettet minden esetben tájékoztatja, egyúttal pontosan megjelöli a törlési kérelem megtagadásának jogalapját és a jogorvoslati lehetőségeket is.

1. **Az érintett tiltakozik az adatkezelés ellen.** Amennyiben az adatkezelés alapja az adatkezelő jogos érdeke, az érintett tiltakozhat az adatok kezelése ellen. Ebben az esetben a **Safie.me Kft.** az adatokat törli, kivéve, ha bizonyítható, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. Amennyiben az érintett a reklámozási célú adatkezelés ellen tiltakozik, a **Safie.me Kft.** az ezzel kapcsolatos adatokat törli.
2. **Bizonyossá válik, hogy az adatok kezelése jogellenes.** Amennyiben az adat kezelése jogellenes, azt a **Safie.me Kft.** minden esetben törli, mihelyt a jogellenes adatkezelés ténye nyilvánvalóvá válik.
3. **Az adatok törlése jogi kötelezettség teljesítéséhez szükséges, vagy a törlést bíróság vagy a Nemzeti Adatvédelmi és Információszabadság Hatóság elrendelte.** Ha a törlés jogszabály alapján kötelező, vagy azt bíróság vagy Hatóság rendelte el, és a rendelkezés jogerős, a **Safie.me Kft.** az adatokat törli.
4. **Az adatok tárolásának előre, jogszabályban vagy a hozzájárulásban meghatározott határideje lejárt.** Amennyiben az adatkezelés időtartamát jogszabály írja elő, a **Safie.me Kft.** az adatokat a jogszabályban meghatározott időtartam elteltével törli.

# 17. Adatvédelmi incidensek kezelése

Adatvédelmi incidens a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi. A **Safie.me Kft.** az adatvédelmi incidenst haladéktalanul bejelenti a Nemzeti Adatvédelmi és Információszabadság Hatóságnak, kivéve, ha az adatvédelmi incidens valószínűsíthetően nem jár kockázattal az érintettek jogaira és szabadságaira nézve. A **Safie.me Kft.** az adatvédelmi incidenseket nyilvántartja, az adott incidenshez kapcsolódó intézkedésekkel együtt. Ha az incidens súlyos (azaz vélhetően magas kockázattal jár az érintett jogaira és szabadságaira nézve), a **Safie.me Kft.** indokolatlan késedelem nélkül tájékoztatja az érintettet az adatvédelmi incidensről.

# 18. Az érintettek jogai

**Tájékoztatás (hozzáférés).** Az érintettnek joga van ahhoz, hogy az adatainak kezeléséről tájékoztatást kapjon. A **Safie.me Kft.** az érintettet az adatok felvételekor tájékoztatja az adatkezelésről, emellett a jelen Tájékoztató bármikor elérhető az érintett számára. Az érintett az adatkezelés folyamán bármikor teljes körű tájékoztatást kérhet az adatai kezeléséről. Az érintett kérheti, hogy a **Safie.me Kft.** az adatok másolatát bocsássa a rendelkezésére. **Helyesbítés.** Az érintett kérheti, hogy a **Safie.me Kft.** a rá vonatkozó pontatlan adatokat helyesbítse, a hiányos adatot kiegészítse.

**Törlés, hozzájárulás visszavonása.** Az érintett bármikor visszavonhatja az adatai kezeléséhez adott hozzájárulását, kérheti az adatai törlését. A **Safie.me Kft.** a törlést csak akkor tagadja meg, amennyiben az adatkezelés jogszabályon alapul, vagy az adatkezelés szükséges jogi igények előterjesztéséhez, érvényesítéséhez, illetve védelméhez.

**Korlátozás.** Az érintettnek jogában áll az adatkezelés korlátozását kérni, az alábbi esetekben:

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
2. az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez;
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az

Európai Unió, illetve valamely tagállam fontos közérdekéből lehet kezelni.

**Tiltakozás**. Amennyiben az adatkezelés a **Safie.me Kft.**, vagy harmadik fél jogos érdekének érvényesítésén alapul, az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen.

**Adathordozhatóság.** Az érintett jogosult arra, hogy a rá vonatkozó személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa, feltéve, hogy az adatkezelés automatizált módon történik. Az érintett jogosult arra, hogy – ha ez technikailag megvalósítható – kérje a személyes adatok más adatkezelőhöz történő közvetlen továbbítását.

# 19. Az érintett jogainak biztosítása, az érintett kérelmeinek kezelése

A **Safie.me Kft.** az érintettet a kapcsolatfelvétellel egyidejűleg tájékoztatja az adatok kezeléséről. Kérésre a **Safie.me Kft.** a jelen Tájékoztatót az érintett rendelkezésére bocsátja, továbbá a

Társaság honlapján és az Applikációban is elérhetővé teszi. Az érintett számára elérhető a jelen, részletes Tájékoztató is, amelynek tényére és elérhetőségére a **Safie.me Kft.** az érintett figyelmét felhívja.

Az érintett a jogai gyakorlására irányuló kérelmet az 1. pontban megjelölt elérhetőségek valamelyikén eljuttathatja a **Safie.me Kft.-hez**. A **Safie.me Kft.** a kérelmet haladéktalanul megvizsgálja, döntést hoz a kérelem teljesítéséről, és megteszi a szükséges intézkedéseket. A **Safie.me Kft.** a megtett intézkedésekről egy hónapon belül tájékoztatja az érintettet. A tájékoztatás minden esetben tartalmazza a **Safie.me Kft.** által megtett intézkedést, vagy az érintett által kért tájékoztatást. Amennyiben a **Safie.me Kft.** a kérelem teljesítését elutasítja (nem teszik meg a kérelem teljesítéséhez szükséges intézkedéseket), a tájékoztatás tartalmazza a megtagadás jogalapját, indokait, és az érintett jogorvoslati lehetőségeit.

A **Safie.me Kft.** a kérelem teljesítését nem köti díj fizetéséhez, a költségek megtérítéséhez. Amennyiben a kérelem benyújtásának körülményei, módja miatt nem bizonyos, hogy a kérelem az érintettől származik, a **Safie.me Kft.** kérheti, hogy a kérelmező igazolja jogosultságát, vagy a kérelmet olyan módon terjessze elő, hogy a jogosultság egyértelműen megállapítható legyen. A **Safie.me Kft.** minden olyan címzettet tájékoztatnak a helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az adatkezelő tájékoztatja e címzettekről.

# 20. Jogorvoslat

Az érintett a jogainak sérelme esetén kérheti, hogy a **Safie.me Kft.** a jogellenes adatkezelést szüntesse meg, az adatkezelést, az érintett kérelmének elutasítását vizsgálja meg. A **Safie.me**

**Kft.** az érintett ilyen irányú panaszát minden esetben kivizsgálja, és annak eredményéről az érintettet tájékoztatja.

Az érintettek a panaszaikat jelenthetik az 1. pontban meghatározott elérhetőségeken.

Az érintett panaszával fordulhat közvetlenül a Nemzeti Adatvédelmi és Információszabadság Hatósághoz (cím: 1125 Budapest, Szilágyi Erzsébet fasor 22/c.; telefon: +36-1-391-1400; email: ugyfelszolgalat@naih.hu; honlap: [www.naih.hu)](https://www.naih.hu/) is.

Az érintett jogosult jogainak megsértése esetén bírósághoz fordulni. A **Safie.me Kft.** az érintettet kérelemre részletesen tájékoztatja a per elbírálására hatáskörrel és illetékességgel rendelkező bíróságról, a perindítás lehetőségéről.